tomron87/hebrew-wikipedia-sentences-corpus huggingface dataset:
במשך הזמן ג'קסון זכתה במספר פרסים מיוחדים ביניהם פרס האייקון של טקס פרסי המוזיקה האמריקאית, פרס מעל חיים של טקס ה-TMF ופרס מיוחד מטעם האקדמיה להקלטות.
All in One Voice (בעברית: הכל בקול אחד) הוא אלבום האולפן השנים עשר של הזמרת-יוצרת הוולשית בוני טיילר.
האלבום יצא לאור בשנת 1998, על ידי חברת התקליטים איסט ווסט רקורדס, ובשנת 1999, יצא ברוסיה.
האלבום היה לאחד מהאלבומים הבודדים של טיילר אשר לא הצליחו להיכנס למצעד האלבומים שבנורווגיה.
האלבום הופק על ידי מייק באט, הרולד פאלטרמייר וג'ימי סמית'.
הסינגל הראשון מתוכו "He's the King", זכה להצלחה נאה בגרמניה, תוך שנכנס למצעד השירים הרשמי של המדינה.
עבור האלבום, הקליטה טיילר מחדש את השיר "I Put a Spell on You".
בנוסף לכך, הקליטה טיילר מחדש גם את שיר חג המולד "Silent Night".
All of My Love (בעברית: כל אהבתי) הוא שיר באנגלית, שנכתב והולחן על ידי בוריסלאב מילאנוב, ברנרדה ברונוביץ', סזאר סמפסון, סבסטיאן ארמן, יואקים פרסון ובוצע על ידי דסטיני צ'וקוניארה.
ב-9 במרץ 2020 נחשף כי השיר הוא השיר המלטזי לאירוויזיון 2020 ברוטרדם, הולנד.
All That (מוכר כ-"All That"; בעברית: כל מה ש...) הוא האלבום העצמאי השלישי של זמרת הקאנטרי ליאן ריימס, אשר יצא לאור ביולי 1994, בעת שהייתה בת 12 בלבד על ידי חברת התקליטים העצמאית נור וה ז'אק.
האלבום נכשל מסחרית אך עותק שלו הגיע לחברת התקליטים קורב רקורדס בראשותו של מייק קורב שהחתים את ריימס בחברת התקליטים שלו.
האלבום מכיל גרסת כיסוי לשיר "Blue" של הזמר ביל מאק אשר ריימס עשתה לו גרסת כיסוי נוספת באלבומה הרביעי.
בנוסף לכך, האלבום מכיל גרסאות כיסוי נוספות לשירים כמו "I Will Always Love You" של הזמרת דולי פרטון וגרסת כיסוי לשיר "Yesterday" של הביטלס.
האלבום הוקלט באביב באותה השנה באולפני נורמן פטי שבניו מקסיקו ויצא לאור ביולי אותה שנה על גבי תקליטור ועל גבי קלטת שמע.
האלבום הופץ לשווקים שונים אך לא זכה להצלחה מסחרית.
על אף הכישלון, האלבום הגיע אל ידיו של מייק קורב שהיה באותה התקופה בעל חברת התקליטים קורב רקורדס.
קורב טען כי כולם נדהמו ששמעו את התקליטור שלה וסובבו את ראשיהם כאשר הם שאלו מי היא אותה הילדה שהקליטה אותו.
בעקבות כך, שנתיים לאחר מכן כאשר הייתה בת 14 בלבד – ריימס חתמה על חוזה הקלטות עם חברת התקליטים שלו ובכך החלה הפריצה שלה.
All Things Go (בעברית: כל הדברים הולכים) הוא סינגל שיווקי שהוקלט על ידי הראפרית הטרינידדית ניקי מינאז', מתוך האלבום The Pinkprint.
השיר יצא לאור ב-3 בדצמבר 2014, על ידי חברות התקליטים יאנג מאני, קאש מאני וריפבליק רקורדס, כסינגל השיווקי של האלבום.
השיר הגיע למקום ה-38 במצעד שירי ה-R&B\היפ הופ.
ניקי מינאז', בוי-1דה, אסתר דין, וינילץ ואלן ריטר, והופק על ידי בוי-1דה, וינילץ וריטר.
ניקי מקגלוסטר מבילבורד אמר כי השיר הוא "השיר הכי חד כתער רגשית והקתרי ביותר מהאלבום", עוד נאמר כי השיר הוא "אינדיקטור נהדר לבגרותה המוזיקלית החדשה" של מינאז'.
עם השיר הופיעה מינאז' לראשונה בתוכנית המערכונים "סאטרדיי נייט לייב".
השיר שימש גם כשירו הפותח של סיבוב ההופעות "The Pinkprint Tour".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-38 מיליון השמעות.
ב-28 באוגוסט 2022, מינאז' כובדה לקבל את פרס החלוציות על שם מייקל ג'קסון בטקס פרסי הווידאו קליפים של MTV לשנת 2022, לאחר נאומה הזמרת ביצעה את מיטב להיטיה הגדולים ביניהם; "Roman's Revenge", "Monster", "Beez in the Trap", "Chun-Li", "Moment 4 Life", "Super Bass", "Anaconda", ו-"Super Freaky Girl".
מגזין "בילבורד" סקר את מופעי טקס המוזיקה ודירג את הופעתה של מינאז' במקום הראשון.
אזורתאריך יציאהפורמטחברת תקליטיםמקורעולם3 בדצמבר 2014הורדה דיגיטליתיאנג מאני • קאש מאני • ריפבליק
"All Too Well" (בעברית: "יוֹתֵר מִדַּי טוֹב") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, Red.
השיר יצא לאור ב-22 באוקטובר 2012, בסמוך לצאת האלבום עצמו, על ידי חברת התקליטים ביג משין רקורדס.
"All Too Well" הוא בלדת רוק המדברת על עוגמת נפש שנגרמה כתוצאה ממערכת יחסים רומנטית שחדלה מלהתקיים.
המבקרים שיבחו את הפקתו ואת מילותיו של השיר, שלטענתם "מעוררות אצל המאזין סערת רגשות", תוך שהכריזו עליו כעל השיר הטוב ביותר מ-Red.
בנוסף לכך, הם הכתירו אותו לשיר הטוב ביותר בקריירה של סוויפט, כדומת המגזין האמריקאי הנחשב רולינג סטון.
הוא הפך לשיר הדגל ולאהוב ביותר של הזמרת בקרב מעריציה, תוך שהוא דורג במקום הראשון ברשימות רבות בהן דורגו כל שיריה לפי הסדר, כמו רשימת "השירים הטובים ביותר של טיילור סוויפט, לפי דירוג" שפורסמה על ידי NME.
מבחינה מסחרית, השיר זכה להצלחה רבה אף על פי שלא יצא כסינגל.
הוא הגיע למקום ה-80 במצעד הבילבורד הוט 100, תוך שהגיע למקום ה-17 במצעד שירי הקאנטרי ולמקום ה-58 במצעד הקאנטרי איירפליי.
בקנדה הוט 100 הוא דורג במקום ה-59. ב-23 ביולי 2018, העניק איגוד תעשיית ההקלטות האמריקאי (RIAA) לשיר את תואר הזהב, על מכירות של למעלה מ-500,000 עותקים במדינה, מה שהופך אותו לאחד מהשירים הראשונים בהיסטוריית המדינה שלא יצאו כסינגלים וקיבלו את התואר הזה.
הגרסה שהוקלטה מחדש של "All Too Well", והגרסה הלא ערוכה שלו, בת 10 הדקות, יצאו לאור ב-12 בנובמבר 2021, כחלק מאלבום ההוצאה החוזרת השני של סוויפט, ; סרט קצר המבוסס על השיר, All Too Well: The Short Film, בכיכובם של סוויפט, סיידי סינק ודילן או'בריאן, הופץ לצד האלבום ב-12 בנובמבר.
"All Too Well" היה השיר הראשון שכתבה סוויפט לאלבומה, Red.
בעת ששיתפה פעולה עם כותבים ופזמונאים שונים ב-Red, סוויפט כתבה את השיר יחד עם ליז רוז, עמה כתבה שירים רבים באלבומיה הקודמים.
רוז סיפרה כי סוויפט ביקשה ממנה באופן בלתי צפוי לעזור לכתוב את השיר כפרויקט חד פעמי, לאחר שלא שיתפה פעולה עם סוויפט במשך כמה שנים.
סוויפט החלה לכתוב את השיר בעצמה באופן בלתי צפוי:
במקור, אורכו של השיר היה מעל ל-10 דקות.
בריאיון לפודקאסט של מגזין רולינג סטון, , סיפרה סוויפט על מנת להגיע לגרסתו הסופית של השיר חתכו סוויפט וליז רוז שבעה בתים של השיר.
גם לאחר קיצורו, "All Too Well" הוא השיר הארוך ביותר באלבום ואורכו הוא 5 דקות ו-28 שניות.
השיר הופק על ידי נייתן צ'פמן וסוויפט והמסר הסודי שלו בהערות האלבום של Red הוא "MAPLE LATTES".
מבקרים שונים קישרו את מילות השיר ואת המסר הסודי שלו למערכת היחסים הקודמת של סוויפט עם ג'ייק ג'ילנהול.
מבקרי מוזיקה ואתרים שונים הסיקו כי סוויפט שאבה השראה ממערכת היחסים שלה עם השחקן ג'ייק ג'ילנהול.
בריאיון שנערך עם הווארד סטרן בשנת 2015, טען ג'ילנהול כי הוא לא חושב שהיא כתבה את השיר עליו.
"All Too Well" הוא הרצועה החמישית ב-Red, הוא הושווה לשירים כמו "Cold as You", "White Horse" ו-"Dear John", כולם גם כן "שיר מספר 5" באלבומים בהם יצאו.
סוויפט מאז המשיכה את נטייתה לשבץ שיר דרמטי ובעל רבדים כרצועה החמישית באלבום, לדוגמה my tears ricochet, מהאלבום folklore.
את האינטרו של השיר, פותחת סוויפט עם שלוש השורות "עברתי איתך דרך הדלת; האוויר היה קר; אבל משהו בזה הרגיש איכשהו כמו בבית, ואני".
השורה הראשונה מדברת על הליכה דרך דלת והיא משמשת כמטפורה לציון התחלה של משהו חדש כמו סיפור אהבה.
סוויפט מסבירה שבהתחלה היה קר מאז שהם נפגשו (מטפורה לחוסר ודאות לגבי מערכת היחסים עם בן זוגה), אך במקביל היא מסבירה שהיא מרגישה איתו כמו בבית והיא מודעת לכך שזו יכולה להיות התחלה של משהו חשוב.
היא ממשיכה ושרה "השארתי את הצעיף שלי בבית של אחותך; ועדיין יש לך את זה; במגירה שלך, אפילו עכשיו".
סוויפט לבשה לעיתים קרובות צעיף משובץ בדייטים עם ג'ייק ג'ילנהול, והיא התייחסה לכך בקליפ של "We Are Never Ever Getting Back Together".
השארתו במגירה היא סימן לכך שג'ילנהול עדיין חושב עליה.
אחותו של ג'ילנהול, מגי, אמרה לאנדי כהן שהמילים האלה בלבלו אותה והצהירה כי: "אתה יודע, מעולם לא הבנתי מדוע כולם שאלו אותי על הצעיף הזה.
[...] זה לגמרי אפשרי (שהיא השאירה אותו אצלי), אני לא יודעת.
אבל כולם שאלו אותי על זה בעבר, ותהיתי לעצמי 'במה מדובר?'".
את הבית הראשון היא פותחת בשלוש השורות "הו, המזג המתוק שלך; והמבט רחב העיניים שלי; אנחנו שרים במכונית, הולכים לאיבוד בצפון המדינה", שמדברות על כך שהיא "נפלה" בקסמיו בהתחלה, היות שהוא התנהג אליה בצורה אדיבה וחמה, בזמן שהיא הייתה נאיבית.
היא סוגרת את הבית עם שתי השורות "עלי סתיו נושרים כמו חלקים שחוזרים למקומם; ואני יכולה לדמיין את זה אחרי כל הימים האלה".
עלים שנושרים באופן אקראי מעצים בסתיו הם חלק טבעי ממחזור העונה, אך לטענתה ההתרחשות הייתה כה מתאימה לרגע, עד שנראה שכל עלה נופל באופן אמנותי בדיוק במקום הנכון.
הדבר מצביע על כך שהזיכרון של סוויפט מסוגל לגולל את כל מה שאירע, בצורה מפורטת לכאורה.
אף על פי שהיא רוצה לשכוח מהקשר, היא עדיין יכולה לדמיין את כל הרגעים שהם בילו יחד, כולל את הדרך בה העלים נפלו על האדמה.
שלוש המילים "חלקים שחוזרים למקומם" רומזות גם על התאחדות שכן לדבריה, אהבה היא כמו חידה מורכבת וזאת, בנוסף לכך שמערכת היחסים ביניהם התהדקה באותו הרגע.
סוויפט מזכירה את הסתיו גם בשירה "Red", מאותו האלבום בו היא אומרת: "[לאהוב אותו היה] כמו הצבעים בסתיו, כה בהירים, רגע לפני שהם הופכים לכהים".
את קדם-הפזמון הראשון היא פותחת בשורות "ואני יודעת שזה מזמן נעלם; והקסם הזה כבר לא כאן; ואולי אני בסדר, אבל אני בכלל לא בסדר".
סוויפט משתמשת בצמד המילים "מזמן נעלם", גם בשיר "I Knew You Were Trouble" שנכלל ב-Red, בשורות "והוא מזמן נעלם, כשהוא לידי; ואני מבינה שהאשמה היא בי" ובשורות "הוא מזמן נעלם כשפגש אותי; ואני מבינה שהבדיחה היא עליי, היי!".
לאחר קדם-הפזמון, היא מתחילה לשיר את הפזמון עצמו ומתחילה בשורה "כי אנחנו שם שוב, ברחוב העירוני הקטן ההוא" וממשיכה "כמעט עברת באדום כי הסתכלת עליי".
השורה השנייה מביניהן תוארה כ"אחת מהשורות הרומנטיות ביותר שנכתבו", תוך שהמשמעות עצמה היא שאהובה הוסח על ידה עד כדי כך שהוא כמעט הרג אותם.
כאשר היא מזכירה את הצבע האדום, היא מתייחסת לאלבום Red עצמו, שצבעו מסמל תשוקה מחד וסכנה מאידך.
יתרה מכך, הרעיון לסכן את החיים בעקבות אהבה הוא רעיון ידוע שמופיע פעמים רבות בספרות ובעולם המוזיקה, כמו "רומיאו ויוליה" מאת ויליאם שייקספיר והגרסה המחודשת של מארק נופלר לשיר "Romeo and Juliet".
סוויפט מתארת סיטואציה דומה בשירה "Style": "הוא לא יכול להשאיר את עיניו הפרועות על הכביש".
זו לא הפעם הראשונה שהיא משתמשת במטפורות של רמזור.
היא משתמשת במטפורות האלה גם ברצועה הראשונה ("State of Grace") וה-11 ("Holy Ground") ב-Red.
היא סוגרת את הפזמון עם השורה "רוח בשיער, הייתי שם, אני זוכרת את זה יותר מדי טוב".
השימוש בצמד המילים "רוח בשערי" נועד להזכיר את הזמנים שהם (סוויפט ובן הזוג שלה) היו חסרי דאגות ונהנו יחד.
הדבר הוא טשטוש בין המציאות של סוויפט לבין מה שהיא רוצה לזכור ממערכת היחסים שהייתה.
בבית השני, היא מציינת זיכרונות עבר ושרה "אלבום תמונות על השיש; הלחיים שלך נהיו אדומות; פעם היית ילד קטן עם משקפיים במיטה וחצי".
ב-29 בספטמבר 2020, הפיץ ג'ילנהול תמונה של עצמו מילדותו עם משקפיים, כפי שסוויפט תיארה אותו בשיר עצמו.
בהמשך, היא שרה "ואמא שלך מספרת עליך סיפורים מחוויותיך בקבוצת הטי-בול שלך; אתה מדבר איתי על העבר שלך; חושב שהעתיד שלך הוא אני".
בריאיון שנערך עם אלן דג'נרס במסגרת התוכנית "המופע של אלן דג'נרס", ג'ילנהול אמר שהוא מכיר את בנות הזוג שלו למשפחתו כבר בפגישה הראשונה שלהם, דבר שמצביע על כך שסוויפט פגשה את אמו ושמעה ממנה סיפורים שונים עליו.
קדם-הפזמון השני שונה בתכליתו מזה הראשון, אך הוא נפתח בצורה דומה עם המשפט "ואני יודעת שזה מזמן נעלם" וממשיך עם "לא יכולתי לעשות שום דבר אחר" ולאחר מכן, מצהירה סוויפט כי: "ואני שוכחת ממך מספיק זמן; לשכוח למה הייתי צריכה".
השורות האלה עוררו סערת ברשתות החברתיות היות שהזמר-יצר מאט ניתנסון טען שסוויפט גנבה ממנו אותן ומקורן הוא בשירו "I Saw".
הוא הביע על כך ביקורת בטוויטר, אך מחק את הציוץ לאחר מכן.
הפזמון השני שונה מהראשון והוא כולל בתוכו שלוש שורות: "כי הנה אנחנו שוב, באמצע הלילה; אנחנו רוקדים סביב המטבח לאור המקרר; במורד המדרגות הייתי שם, אני זוכרת את זה טוב מדי, כן".
סוויפט מסבירה שהיא חובבת ריקודים עם בני הזוג שלה.
(מאלבומה החמישי, 1989) בנוסף לכך, היא משתמשת בדימויים "אמצע הלילה" ו"אור המקרר" על מנת להדגיש את האינטימיות שהיא חשה בינה לבין בן הזוג שלה באותם הלילות בהם הם בילו יחד.
בניגוד לפזמון הראשון, בו היא מספרת על כך שהתשוקה ביניהם כמעט המיטה עליהם אסון (לעבור באור אדום, הוא גורם נפוץ לתאונת דרכים), בפזמון הזה היא מספרת על החוויות האינטימיות והפחות מסוכנות לכאורה שהם עברו יחד.
הגשר המוזיקלי מתחיל ב-5 השורות "אולי הלכנו לאיבוד בתרגום;אולי ביקשתי יותר מדי; אבל אולי הדבר הזה היה יצירת מופת; עד שקרעת את הכול; רצה מפחד, הייתי שם, אני זוכרת את זה יותר מדי טוב".
נראה שלסוויפט וג'ילנהול היו שני רעיונות שונים לגבי הדרך שבה מערכת היחסים שלהם הייתה אמורה להתקדם; היא רצתה מערכת יחסים רצינית וארוכת טווח בזמן שהוא עדיין לא רצה להתחייב, ברח ממנה ו"קרע" את כל מה שהיה להם.
בנוסף, "אבודים בתרגום" הוא סרט דרמה קומית משנת 2003, שתואר כאחד מהסרטים הטובים ביותר שיצאו בשנות האלפיים.
בסרט מופיעים שניים שמנסים ליצור מערכת יחסים, אך הדבר הופך מסובך והאזכור של הסרט בשיר הוא ככל הנראה מכוון.
צמד המילים "אבדנו בתרגום" מסמל גם את העובדה שהיא מציגה את נוכח העובדה שייתכן והם הפסיקו לתקשר והדבר הוביל אותם לקצם שכן, תרגום משבש לעיתים קרובות את משמעות הטקסט.
הוגדרו על ידי רבים כשורות הטובות של השיר, ומהשורות הטובות שסוויפט כתבה בקריירה שלה.
היא עצמה דיברה על השורות האלה בריאיון עם Pop Dust, והצהירה כי: "אלה שתי השורות שאני הכי גאה בעצמי שכתבתי.
ניגנתי את האקורדים האלה שוב ושוב".
אותה שיחת הטלפון הכאובה לכאורה, עשויה להיות אותה השיחה שהיא מתארת ברצועה "The Moment I Knew" (שנכללת בגרסת הדלוקס של Red בלבד), המפרטת כיצד בן זוגה לשעבר (ככל הנראה ג'ילנהול), שכח את יום הולדתה ולא הגיע למסיבה שלה.
היא סוגרת את הגשר המוזיקלי עם שלוש השורות "אני פיסת נייר מקומטת ששוכבת כאן; כי אני זוכרת הכול, הכול, הכול; טוב מדי".
כאשר אמן אינו מרוצה מעבודתו, הוא מקמט את פיסת הנייר עליה הוא עובד וזורק אותה.
סוויפט מדמה את עצמה לפיסת הנייר של ג'ילנהול אותה הוא קימט, הזניח והשליך.
בנוסף לכך, ישנו נושא מרכזי בשיר והוא שינוי.
היא מתארת כאן מצב של לקיחת פיסה חלקה של נייר ומסבירה שלאחר שמקמטים אותה, היא אינה חוזרת לצורתה המקורית והדבר מבטא את היחסים שלה עם ג'ילנהול שהיו כל כך חזקים, עד שברגע שהם נפרדו, היא השתנתה לנצח.
מעבר לכך, היא הצהירה שהיא התקשתה מאוד לכתוב את השיר הזה ופרסמה שבמקור אורכו היה למעלה מ-10 דקות.
בבית השלישי, היא מספרת "הזמן לא יעוף, זה כאילו אני משותקת מזה; הייתי רוצה להיות שוב אני הישנה; אבל אני עדיין מנסה למצוא את זה".
בעקבות היחסים של סוויפט וג'ילנהול, היא מרגישה שהיא השתנתה לחלוטין.
האודיסיאה בת החודשיים הזו, שינתה את מי שהיא.
היא מספרת שלרוע מזלה, היא כל כך שונה שקשה לה להבין מי היא הייתה לפני כן.
היא מרגישה כאילו הזמן קפא.
היא מאמינה שזמן יכול לרפא כאב, אך זה לא המקרה הפעם.
המסר כאן מזכיר את זה שמופיעה בשיר "Sad Beautiful Tragic".
בשתי השורות הבאות היא שרה "אחרי ימים מלאים בחולצות משובצות ולילות בהם הייתי שלך; עכשיו אתה שולח בחזרה את הדברים שלי ואני הולכת הביתה לבד", היא מדברת על השינוי בסגנון האופנה שלה לאחר שהתאהבה בג'ילנהול.
לא רק שהיא החלה ללבוש חלק מהבגדים המשובצים שלו, אלא החלה ללבוש בגדים משובצים נוספים כדי להתאים לו.
הדבר מציין כיצד היא שינתה חלקים מעצמה כדי לרצות אותו.
בשורה הראשונה היא מתייחסת לקרבה העזה שהייתה ביניהם, הן מינית והן רגשית ומציינת שג'ייק היה בתפקיד השולט בשתיהן.
עם זאת, כאשר הם נפרדו, היא לא איבדה רק את סגנון האופנה והחשיבה שהיא התרגלה אליהם, אלא את יכולתה ליהנות מעצמאות מוצלחת.
הדבר מוזכר בשורות "הייתי רוצה להיות שוב אני הישנה; אבל אני עדיין מנסה למצוא את זה".
הדבר מזכיר גם את שירה "Dear John".
היא סוגרת את הבית עם 5 השורות "אבל אתה שומר על הצעיף הישן שלי; מאותו השבוע הראשון; כי זה מזכיר לך את התמימות; וזה מריח כמוני; אתה לא יכול להיפטר מזה; כי אתה זוכר את זה טוב מדי, כן".
השורה הראשונה מדברת על אותו הצעיף אליו התייחסה מוקדם יותר בשיר.
הצעיף בעל חשיבות גבוהה לג'ילנהול, שגם אחרי שהוא החזיר את כל שאר חפציה של סוויפט, הוא בחר לשמור אותו.
הצעיף מסמל את הכמיהה והתשוקה שלו אליה.
כלומר, סוויפט היא לא היחידה שנפגעת.
הצעיף מהווה גם כחפץ נוסטלגי.
לדבריה, ג'ילנהול מתגעגע לתמימות של אותה התקופה בחייו.
הפזמון השלישי שונה מהראשון והשני, והוא מכיל בתוכו שלוש שורות: "כי הנה אנחנו שוב כשאהבתי אותך כל כך; עוד לפני שאיבדת את הדבר האמיתי היחיד שהכרת; זה היה נדיר, הייתי שם, אני זוכרת את זה טוב מדי".
לדבריה, היחסים ביניהם היו היחסים האמיתיים היחידים שג'ילנהול ניהל.
היא הסבירה כי שאר יחסיו עם הנשים האחרות "היו דברים קלים בהשוואה אליה".
עכשיו כשהיא איננה והוא יהיה עם נשים אחרות, הוא כנראה יבין זאת.
לחלופין, היא יכולה להתייחס גם לעצמה בגוף שני באומרה "עוד לפני שאיבדת את הדבר האמיתי היחיד שהכרת".
כלומר, היא עצמה "איבדה את הדבר האמיתי היחיד שאי פעם הכירה".
האאוטרו של השיר כולל בתוכו שלוש שורות, בדומה לפזמון השלישי: "רוח בשיערי, היית שם, אתה זוכר הכול; במורד המדרגות היית שם, אתה זוכר הכול; זה היה נדיר, הייתי שם, אני זוכרת את זה טוב מדי".
סוויפט נזכרת ברגעים החשובים עליהם דיברה במהלך השיר: הנסיעה באור האדום עקב היסח הדעת והריקודים לאור המקרר בשעות הלילה המאוחרות.
היא מסיימת אותו בנימה חיובית כשהיא מזכירה את הזמנים המיוחדים האלה.
עם זאת, היא מסבירה כי "ג'ילנהול אולי לא הבין עד כמה רומן האהבה העצוב, היפה והטרגי הזה מיוחד", אך היא עצמה כן.
היא יודעת שהקשר ביניהם הסתיים, אבל היא לא תשכח זאת בקלות.
בבילבורד שיבחו את השיר גם כן, תוך שנכתב שם כי "בדיוק ככה, סוויפט מצליחה למנף את עצמה: "All Too Well" והמילים שלו הם הדוגמה לכך.
המנגינה שלו משתלבת בצורה מדוקדקת כמו ב-Speak Now ואפילו נוגעת בכמה מאותם נושאים שמוזכרים ב-"Mine", הלקוח מאותו האלבום".
באיידולטור ציינו לשבח את השורות "אנחנו רוקדים סביב המטבח לאור המקרר" ו"אני פיסת נייר מקומטת ששוכבת כאן", תוך שתיארו אותו כשיר "דרמטי" ו"טוב".
בפיצ'פורק דורג השיר במקום ב-57 ברשימת "200 השירים הטובים ביותר שיצאו בעשור השני של המאה ה-21", תוך שהוא תואר שם כ"שיר המבטא את האינטליגנציה רגשית שלה" ו"ככזה שבעזרתו היא מצליחה למצוא את היופי שבכאב".
ברולינג סטון הוא דורג במקום ה-1 ברשימת "כל 206 השירים של טיילור סוויפט, לפי דירוג".
ברשימה דומה שפורסמה על ידי NME, הוא דורג באותו המקום גם כן.
ב-10 בנובמבר 2012, הוא נכנס למצעד הבילבורד הוט 100 ודורג במקום ה-80. במצעד שירי הקאנטרי זכה להצלחה רבה, כאשר דורג במקום ה-17. הוא שהה במצעד במשך ארבעה שבועות בסך הכול.
במצעד הקאנטרי איירפליי זכה להצלחה פחותה, כאשר דורג במקום ה-58 בלבד, שם נשאר במשך שבוע אחד.
במצעד שירי הקאנטרי הדיגיטליים דורג במקום השלישי, בעת ששירה "I Almost Do", דורג במקום הראשון.
הוא שהה במצעד במשך שלושה שבועות.
במצעד השירים הדיגיטליים דורג במקום ה-22, תוך ששהה שם במשך שבוע אחד.
במצעדים הקנדיים זכה להצלחה, כאשר דורג במקום ה-59 בקנדה הוט 100. השיר שהה במצעד במשך שבועיים.
במצעד שירי הדיגיטליים הצליח להתברג במקום ה-33, ונשאר במצעד במשך שבועיים גם כן.
ב-23 ביולי 2018, העניק איגוד תעשיית ההקלטות האמריקאי (RIAA) לשיר את תואר הזהב, על מכירות של למעלה מ-500,000 עותקים במדינה, מה שהופך אותו לאחד מהשירים הראשונים בהיסטוריית המדינה שלא יצאו כסינגלים וקיבלו את התואר הזה.
"All Too Well" הוא שירה של סוויפט שספג את מרבית השבחים ממבקרי המוזיקה.
לעיתים קרובות, הוא מדורג ברשימות שונות שמפורסמות הן על ידי מבקרי המוזיקה והן על ידי מעריציה.
רוב שפילד מרולינג סטון תיאר אותו כ"שיר הטוב ביותר בקטלוג של סוויפט" וכתב: "אף שיר אחר לא עושה עבודה כה טובה כמו שהשיר הזה עושה".
שפילד תיאר את השיר גם כ"שיר הטוב ביותר שיצא בעשור השני של המאה ה-21".
האנה מילריאה מ-NME דירגה את השיר במקום הראשון ברשימת "השירים הטובים ביותר של טיילור סוויפט, לפי דירוג", ותיארה אותו כ"מגנום אופוס" שלה, תוך שטענה כי מדובר ב"אות מופת שמוכיח את עוצמת כתיבת השירים שלה".
היא הוסיפה ואמרה כי: "הבלדה הזו מעבירה את כאב הלב הנובע מפרידה כואבת וכוללת בתוכה סיפור על צעיפים אבודים, ימי סתיו ומערכת יחסים שידעה עליות ומורדות".
ברולינג סטון דורג השיר במקום ה-29 ברשימת "100 השירים הגדולים ביותר של המאה עד כה" שפורסמה בשנת 2018, ובמקום ה-5 ברשימת "100 השירים הטובים ביותר שיצאו בעשור השני של המאה ה-21".
"All Too Well" הופיע ברשימות סוף העשור של Uproxx (מקום 10), Stereogum (מקום 14), ופיצ'פורק (מקום 57).
הוא נכלל ברשימות סוף העשור (לא מדורגות) של טיים, ו-Parade.
הוא גם דורג במקום ה-13 ברשימת "25 השירים המובילים של העשור השני של המאה ה-21" על פי NPR, שהורכבה לפי בחירת הקהל.
הסופרת קייטלין טיפאני מ-The Verge תיארה את הצעיף המוזכר בשיר כ"גטסבי הגדול של זמננו".
סוויפט דיברה על הפופולריות הבלתי צפויה שלו במהלך סיבוב ההופעות החמישי שלה "Reputation Stadium Tour", שנועד לקדם את אלבום האולפן השישי שלה, Reputation.
סוויפט שיתפה כמה חלקים מהגרסה הראשונית שלו במהדורה מיוחדת של אלבומה, Lover.
כל הקרדיטים שלהלן לקוחים מהערות האלבום של Red.
מקוםתאריםמכירותארצות הברית (RIAA)זהב500,000הממלכה המאוחדת (BPI)כסף200,000פורטוגל (AFP)זהב10,000 מכירות + הזרמת מדיה בלבד
סוויפט הקליטה מחדש שתי גרסאות של "All Too Well" עבור אלבום ההוצאה החוזרת השני שלה, (2021).
הראשונה, "", היא הקלטה חוזרת של הרצועה מ-2012; השנייה, "", היא הגרסה המלאה של השיר, המכילה את הבתים והלחנים המקוריים שלו לפני שהם נערכו.
סוויפט הוציאה את גרסת 10 הדקות להורדה דיגיטלית ולסטרימינג, כסינגל שיווקי מ- ב-15 בנובמבר 2021, בהוצאת ריפבליק רקורדס.
יממה לאחר יציאתו הדיגיטלית, ביצעה סוויפט את השיר לאחר הקרנת הבכורה של הסרט, All Too Well: The Short Film ובסאטרדיי נייט לייב למחרת, בלילה.
"" זכה לביקורות נלהבות מטעם מבקרי המוזיקה, שרבים מהם שיבחו את המבנה שלו ואת הסיפור המורחב שלו.
סוויפט השיגה מקומות ראשונים כפולים במצעדי האלבומים והשירים שבאוסטרליה, קנדה, אירלנד, ניו זילנד וארצות הברית, כאשר ו-"" הגיעו למקומות הראשונים בו-זמנית באותם המצעדים; הפך לשיר הארוך ביותר בהיסטוריה שהגיע לראש כל המצעדים האלה.
לפני ש-"All Too Well" קוצר לגרסה באורך 10 דקות ולאחר מכן לגרסה באורך 5 דקות ו-28 שניות, הסבירה הפזמונאית האמריקאית ליז רוז, עימה כתבה סוויפט את השיר, שלפי זיכרונה הוא היה "שיר באורך של 20 דקות".
סוויפט דיברה על השיר לראשונה ב-2010 במהלך סיבוב ההופעות השני שלה, "Speak Now World Tour".
ב-18 ביוני 2021, סוויפט הודיעה כי , ההוצאה החוזרת של אלבום האולפן הרביעי שלה Red, תצא לאור ב-19 בנובמבר 2021, בעקבות מחלוקת המאסטרס שלה.
האלבום כולל את כל 30 השירים שנועדו במקור להיות ב-Red.
לצד ההכרזה על האלבום, סוויפט דיברה על גרסה באורך 10 דקות לשיר שתיכלל באלבום גם כם.
עיתונאים שונים לקחו זאת כאישור לכך שהגרסה המיוחלת בת 10 דקות של "All Too Well" הרצועה החמישית באלבום, תיכלל כחלק מרשימת הרצועות של האלבום שהוקלט מחדש.
ב-6 באוגוסט הדבר אושר באופן רשמי, כאשר סוויפט חשפה את רשימת הרצועות של , עם "", בתור הרצועה ה-30 והאחרונה באלבום.
הופץ כסינגל שיווקי בחנות האינטרנט של סוויפט ב-15 בנובמבר 2021, אך ורק בארצות הברית.
גרסת הלייב של All Too Well: The Short Film הופצה לחנות האייטונס באותו היום.
היא הגיעה בשיאה למקום השני במצעד האייטונס האמריקאי.
גרסה אקוסטית בשם "Sad Girl Autumn", שהוקלטה באולפני לונג פאונד של ארון דסנר בעמק ההדסון, יצאה לאור ב-17 בנובמבר.
הזיכרונות הם המוטיב המרכזי ב-"All Too Well".
השיר מסתמך על פרטים של עלייתה ונפילתה של מערכת יחסים רומנטית, שחקוקה בזיכרון.
מלבד אזכור פרטים נוספים, "" מספק הקשר ותוכן רב יותר מהגרסה באורך 5 הדקות.
בגרסה הלא מקוצרת, סוויפט מכירה בהפרש הגילים בינה לבין בן זוגה מספר פעמים, ומציינת כיצד הוא השתמש באותו ההפרש כתירוץ להיפרד ממנה אך המשיך לצאת עם נשים בגילה.
סוויפט נזכרת ב"הצטברות ועוצמת ההתאהבות" ומכירה בתמימות שלה.
"" זכה לשבחים ביקורתיים נרחבים, ותואר בידי מבקרים רבים כרצועה הבולטת ביותר ב- וכגולת הכותרת בקריירה של סוויפט.
רוב שפילד מרולינג סטון שיבח את הגרסה באורך 10 הדקות על כך שהיא מעוררת רגשות עזים, יותר מהגרסה המקורית באורך 5 הדקות: "[זה] מסכם את סוויפט במיטבה המוחלט".
הלן בראון מאינדפנדנט הצהירה שהשיר פמיניסטי יותר עם המילים החדשות שלו.
האנה מלריאה מ-NME אף על פי שאורכו רב, "" מאשש את מקומו כ"אפוס", הכולל כישורי סיפורת, ביצועים קוליים ושימוש בכלי נגינה.
בת' קירקברייד מ-Clash, תיארה את השיר כ"אפוס" והוסיפה שהוא "יירשם בדפי ההיסטוריה כאחד משירי הפרידה הטובים ביותר שנכתבו אי פעם".
קייט סולומון מ-i כתבה שניתן לרגיש את הכאב בשיר, תוך שהוסיפה שניתן לחוש אותה באמצעות קולה של סוויפט.
כריס וילמן מווראייטי כינה את השיר כ"גביע הקדוש" של סוויפט, והרגיש שמח שהזמרת לא זנחה את המילים המקוריות, שהופכות את השיר ל"בלדה עוצמתית שזורמת בתודעה".
בהמשך, הוסיף שמילותיו מלאות בהתייחסויות ופרטים נוספים של קו הסיפור של השיר.
פול ברידג'ווטר מ-The Line of Best Fit סבר שהגרסה באורך 10 הדקות "מרתקת כמו שהיא נוגעת ללב" והוסיף שהיא "מצליחה לבטא תהליך כתיבת השירים וההקלטה [של סוויפט]".
הוא טען שהגרסה הארוכה מעצימה את הדרמה והרגש של הגרסה המקורית.
ג'ונתן קיף מ-Slant Magazine ביקר את השיר והצהיר: "בעוד שהגרסה באורך 5 הדקות מתמקדת אך ורק בקתרזיס ממערכת יחסים כואבת, הגרסה באורך 10 הדקות עוסקת באופן גלוי יותר באותו בן הזוג לשעבר שאחראי לכל הכאב הזה".
בהמשך לכך, הוסיף שהגרסה באורך 10 הדקות בעל טון שונה מזו באורך 5 הדקות, כמו גם המשמעות של כל אחת מהן.
בובי אוליבייה מ-Spin שיבח את השיר וכינה אותו כ"יצירה הטובה ביותר של סוויפט בתור כותבת שירים".
מליסה רגוארי מ-USA Today אמרה שהשיר "כולל מילים הלקוחות מהאנציקלופדיות; דבר שגורם לתחושות שנושכות ופוצעות את המאזין בכנותן ובכאבן".
ב-Sputnikmusic הסכימו ש-"" הוא "לא שיר פופ רגיל או שיר קאנטרי מלבב", אלא תיאור וביטוי של רגשותיה של סוויפט.
בהמשך לכך, הגיעו למסקנה שבלדת הפרידה הזו מייצגת את ההרגלים של סוויפט ש"מבטאת את הרגשות הללו בדרכים נדירות במיוחד" בכתיבתה.
לידיה בורגהם מניו זילנד הראלד אמרה שהמילים של השיר "מציירות תמונה חיה של רומנטיקה שלילית, שחותכת עמוק ולוכדת את השפה האוניברסלית של שברון לב".
לינדזי זולאדז מניו יורק טיימס, הצהירה שמילות השיר עוסקות "בניסיון של אישה צעירה למצוא איזון במערכת יחסים שהתבססה על חוסר איזון כוחות שהיא לא הייתה מסוגלת להכיל עוד בהתחלה".
לורה סנייפס מגרדיאן כינתה את השיר כרצועה "נוגעת ללב" והוסיפה שהיא "מציגה את בן הזוג לשעבר של סוויפט בסדרה של בתים שהולכים ונהיים רציניים יותר ויותר".
סנייפ קישרה את השורה "חיילת שהשיבה חצי ממשקלה" ("soldier who's returning half her weight") להפרעת האכילה של סוויפט, ופירשה אותה כניסיון לביטוי הכאבים הפיזיים שמערכת היחסים הזו גרמו לה לחוות.
ספנסר קורנהבר מאטלנטיק כתב ש-"" כולל יותר ספציפיות במילים שלו, שמשדרות "גם נוסטלגיה חמה וגם בוז קריר", ש"מצליחות להפנט, כשהקצב של סוויפט מחליק וגולש כנגד הקצב הפועם בהתמדה" והוסיף שהיא הצליחה לא ליצור תחושת "עומס" בגרסה ארוכה שכזו.
קורנהבר התפעל מהאאוטרו ומהמפעם של השיר.
בביקורת פחות חיובית, אוליביה הורן מפיצ'פורק הרגישה שהשיר ארוך ועמוס מדי; הוא מערער הרגש שהיה ניתן לחוות ב-"All Too Well" (2012).
בהסכמה, לינדזי זולאדז העדיפה את גרסת 5 הדקות, אך העריכה את גרסת 10 הדקות, תוך שציינה לשבח את המסרים המהולים בניואנסים אודות רגשות נשיים ויחסים חברתיים.
"" נכלל במספר רשימות סוף שנה של השירים הטובים ביותר לשנת 2021.
ב-5 בנובמבר 2021, פרסמה סוויפט טיזר של סרט קצר בבימויה שבוסס על הגרסה באורך 10 הדקות של השיר, ששמו All Too Well: The Short Film.
בסרט הקצר מככבים סיידי סינק ודילן או'בריאן, כזוג בקשר רומנטי שמתפרק בסופו של דבר; סוויפט מופיעה בסרט גם כן, בתפקיד משני.
הוא שודר ברחבי העולם בשידור חי ביוטיוב בשעה 19:00 ב-12 בנובמבר 2021.
"" הופיע לראשונה במקום הראשון במצעד הסינגלים האוסטרלי לצד שהופיע לראשונה במקום הראשון במצעד האלבומים האוסטרלי, מה שזיכה אותו בפעם הרביעית ב"צ'ארט דאבל".
במצעד הבילבורד הוט 100, "" היה לשירה השמיני של סוויפט שהגיע למקום הראשון, עם 54.4 מיליון השמעות ו-57,800 עותקים דיגיטליים שנמכרו; עם זאת, הוא לא נשלח לרדיו.
"" הפך לשיר הארוך ביותר בהיסטוריה שהגיע לראש המצעד, כשהוא שובר את השיא של "" מאת דון מקליין משנת 1972; שיא שצוין בגינס שיאי עולם.
באותו השבוע בו הגיע השיר למקום הראשון במצעד הבילבורד הוט 100, הגיע למקום הראשון במצעד הבילבורד 200. זו הייתה הפעם השלישית בה הצליחה סוויפט להגיע למקום הראשון בשני המצעדים בו-זמנית; שיא של כל הזמנים.
"" היה שירה ה-30 שנכנס לעשירייה הפותחת ובכך הפכה לאמן השישי בהיסטוריה שהגיע לאבן הדרך הזו.
כמו כן, הוא היה לשירה החמישי שהגיע למקום הראשון במצעד שירי הסטרימינג של בילבורד ולמקום ה-23 במצעד השירים הדיגיטליים של בילבורד, והרחיב את השיא שלה כמוזיקאית עם מרבית השירים שהגיעו למקום הראשון בשניהם כאחד.
"" הוא השיר התשיעי של סוויפט שהגיע למקום הראשון במצעד שירי הקאנטרי של בילבורד, כמו גם ה-18 שהגיע למקום הראשון במצעד שירי הקאנטרי הדיגיטליים והשישי שהגיע למקום הראשון במצעד שירי הסטרימינג (קאנטרי); שיא של כל הזמנים.
כשדון מקליין, נשאל על כך שהשיא שלו שנשבר על ידי סוויפט בריאיון לבילבורד, הוא הצהיר: "יש מה לומר על שיר גדול (כזה) שיש לו כוח והשפעה.
'American Pie' החזיק בשיא במשך 50 שנים ועכשיו, טיילור סוויפט הוציאה את השיר הזה.
בואו נודה בזה, אף אחד לא רוצה להפסיד את השיא, אך אם הייתי צריך לאבד אותו למישהו, אני בטוח שמח שזה היה לזמר/ת או כותב/ת שירים נהדר/ת כמו טיילור".
אזורתאריך יציאהפורמטגרסהחברת תקליטיםמקורארצות הברית15 בנובמבר 2021הזרמת מוזיקה • הורדה דיגיטליתרגילהריפבליקכלל העולםלייב17 בנובמבר 2021אקוסטית ("Sad Girl Autumn")
"All You Had to Do Was Stay" (בעברית: "כָּל מָה שֶׁהָיִיתָ צָרִיךְ לַעֲשׂוֹת הָיָה לְהִשָּׁאֵר") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום.
אף על פי שלא יצא כסינגל, הצליח השיר להגיע למקום ה-14 במצעד השירים מתחת להוט 100.
השיר נכתב על ידי טיילור סוויפט ומקס מרטין, הולחן על ידי סוויפט והופק על ידי מרטין, שלבאק ומאטמן & רובין.
השיר עוסק ברובו במישהו שהפסיק קשר רומנטי עם בת זוגו ולאחר שהבין שהוא מתחרט, היא כבר החליטה שהיא לא רוצה אותו בחזרה.
בנוסף, השיר הוא הרצועה החמישית באלבום, כשהקודמת היא "Out of the Woods", שיצאה כסינגל מתוכו.
במצעד השירים מתחת להוט 100 התברג השיר במקום ה-14, תוך שזכה להצלחה נאה במצעדי הבילבורד ככלל.
במצעד קנדה הוט 100 הצליח להתברג במקום ה-92, מבלי שיצא במדינה כסינגל.
בנוסף לכך, התברג במקום ה-99 במצעד הסינגלים האוסטרלי, תוך שזכה במדינה להצלחה נאה.
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות.
כלפי השיר הופנו ביקורות חיוביות, תוך שברולינג סטון הוא דורג במקום ה-134 ברשימת "כל 206 השירים של טיילור סוויפט, לפי דירוג".
"All You Had to Do Was Stay" בוצע בפורד פילד בדטרויט, ב-10 ביוני 2023 יחד עם השיר "Breathe".
ב-20 באוקטובר 2024, בהופעתה האחרונה במיאמי, סוויפט ביצעה מחרוזת על הגיטרה של "Out of the Woods", להיט מהאלבום 1989, ו-"All You Had to Do Was Stay".
מקוםתאריםמכירותארצות הברית (RIAA)זהב500,000 מכירות + הזרמת מדיה בלבד
אזורתאריך יציאהפורמטחברת תקליטיםמקורכלל העולם27 באוקטובר 2014הורדה דיגיטליתביג משין
All of Me (בעברית: כל כולי) הוא סינגל של הזמר-יוצר האמריקאי ג'ון לג'נד, אשר יצא לאור ב-12 באוגוסט 2013, כסינגל השלישי מתוך אלבום האולפן הרביעי שלו, Love in the Future, באמצעות חברות התקליטים GOOD Music וקולומביה רקורדס.
תוכן השיר מכוון אל אשתו של לג'נד, הדוגמנית כריסי טיגן.
בשנת 2014 השיר הגיע למקום הראשון במצעד הבילבורד הוט 100, ובכך הפך לשירו הראשון של לג'נד שהגיע למעמד זה.
השיר הפיל את "Happy" של פארל ויליאמס, ששהה במקום הראשון כעשרה שבועות.
השיר הגיע למקום הראשון גם במצעדים של המדינות אוסטרליה, בלגיה, אירלנד, הולנד, פורטוגל, רומניה, שוודיה ושווייץ.
השיר היה לשיר השני הנמכר ביותר בארצות הברית לשנת 2014, עם כ-4.67 מיליון עותקים שנמכרו ממנו באותה השנה, וכן לשיר השלישי הנמכר ביותר בבריטניה לאותה השנה.
בכל העולם, היה השיר השלישי הנמכר ביותר לאותה השנה, עם כ-1.23 יחידות, לפי נתוני הפדרציה הבינלאומית לתעשייה הפונוגרפית.
הרמיקס הרשמי לשיר בהשתתפות אמן ה-EDM ההולנדי טייסטו יצא לאור בינואר 2014 וזכה בפרס גראמי להקלטת הרמיקס הטובה ביותר (לא קלאסי).
גרסת הופעה חיה של השיר הייתה מועמדת באותה השנה לפרס גראמי לביצוע סולו הפופ הטוב ביותר, אך הפסידה לגרסת הופעה חיה של השיר "Happy".
השיר הוא בלדת פסנתר עדינה, בהשראת ארוסתו דאז וכיום אשתו, הדוגמנית כריסי טיגן.
הזוג נפגש בשנת 2007 בסט הצילומים לווידאו קליפ של לג'נד לשיר "Stereo", והם התחתנו כחודש לאחר צאת השיר, ב-14 בספטמבר 2013. השיר הופק על ידי דייב טוזר ולג'נד עצמו.
מבחינה מוזיקלית, על פי התווים שפורסמו ב-Musicnotes.com על ידי המו"ל של לג'נד, השיר נכתב בסולם מז'ור ♭ עם קצב איטי של 63 פעימות לדקה.
שירתו של לג'נד משתרעת בין F3 ל-B ♭ 4.
ביוני 2013, לג'נד הציג את השיר בבכורה במהלך הופעה בתוכניתה של מנחת הטלוויזיה אופרה וינפרי.
ב-6 באוגוסט 2013, השיר המלא הוצג בבכורה בחנות האייטונס, יחד עם מכירה מוקדמת של האלבום בו הוא נכלל, Love in the Future.
ב-12 באוגוסט נשלח השיר לרדיו המיינסטרים האורבני כסינגל השלישי מתוך האלבום.
בינואר 2014 פורסם לשיר רמיקס שהפיק מפיק המוזיקה האלקטרונית ההולנדי טייסטו.
ביוני, פורסמה גרסה של השיר המושפעת ממוזיקת קאנטרי בהשתתפות הזמרת ג'ניפר נטלס ומוזיקאי הקאנטרי והגיטריסט האנטר הייס .
במצעד ההשמעות ברדיו השבועי של מדיה פורסט ישראל, הגיע השיר בשיאו למקום הרביעי.
באוקטובר 2023, כעשור לאחר צאתו המקורית, הגיע השיר למקום הראשון במצעד ההשמעות ברדיו הישראלי.
השיר היה לשיר השני הנמכר ביותר לשנת 2014 בארצות הברית, עם כ-4.67 מיליון עותקים שנמכרו באותה השנה.
בנוסף, היה לשיר השלישי הנמכר ביותר בבריטניה ובכל העולם בהתאמה.
הרמיקס הרשמי של השיר שהפיק אמן ה-EDM ההולנדי טייסטו זכה בפרס גראמי להקלטת הרמיקס הטובה ביותר (לא קלאסי) וגרסת ההופעה החיה של השיר הייתה מועמדת לפרס גראמי לביצוע סולו הפופ הטוב ביותר, אך הפסידה לגרסת ההופעה החיה של השיר "Happy" של פארל ויליאמס.
"All of Me" (בהשתתפות ג'ניפר נטלס והנטר הייס) – 4:20
מדינהתוארמכירותאוסטריה (IFPI Austria)זהב15,000אוסטרליה (ARIA)פלטינה ×14980,000איטליה (FIMI)פלטינה ×8400,000ארצות הברית (RIAA)פלטינה ×125,878,000בלגיה (BEA)פלטינה30,000בריטניה (BPI)פלטינה ×53,000,000גרמניה (BVMI)זהב ×3450,000דנמרק (IFPI Danmark)פלטינה ×4120,000הולנד (NVPI)פלטינה20,000מקסיקו (AMPROFON)פלטינה+יהלום+זהב390,000נורווגיה (IFPI Norway)פלטינה10,000ניו זילנד (RMNZ)פלטינה ×230,000ספרד (PROMUSICAE)פלטינה ×3120,000פורטוגל (AFP)זהב10,000צרפת (SNEP)זהב75,000קנדה (Music Canada)פלטינה ×5400,000שוודיה (GLF)פלטינה ×11440,000שווייץ (IFPI Switzerland)פלטינה ×260,000סטרימינגדנמרק (IFPI Danmark)פלטינה ×410,400,000ספרד (PROMUSICAE)פלטינה ×220,000,000 מכירות + הזרמת מדיה בלבד
אזורתאריך יציאהפורמטחברת תקליטיםארצות הברית12 באוגוסט 2013רדיו מיינסטרים אורבניGOOD • קולומביה30 באוגוסט 2013רדיו סמות' ג'אזקולומביהאיטליה22 בנובמבר 2013רדיו להיטים עכשווייםסוני מיוזיקבריטניה30 בנובמבר 2013קולומביהארצות הבריתפברואר 2014
All Wrapped Up הוא מיני אלבום בנושא חג המולד בן שבעה שירים ובו אמנים המיוצגים בחברת הוליווד רקורדס שרים גרסאות משלהם לשירי החג.
הוא יצא לאור ב-4 בנובמבר 2008.
2 הוא מיני-אלבום בנושא חג המולד בן שבעה שירים ובו אמנים המיוצגים על ידי הוליווד רקורדס שרים גרסאות משלהם לשירי החג.
All for You (בעברית: הכול בשבילך) הוא שיר שהוקלט על ידי להקת מוזיקת הפופ השוודית אייס אוף בייס, מתוך אלבום האולפן החמישי שלה, The Golden Ratio.
השיר יצא לאור ב-10 בספטמבר 2010, על ידי חברת התקליטים יוניברסל מיוזיק גרופ, כסינגל המוביל מתוך האלבום.
בנוסף אליו, יצא גם הסינגל שיווקי "Mr.
השיר הגיע למקום ה-38 במצעד הסינגלים הגרמני.
מבקרי המוזיקה שיבחו את השיר וכינו אותו כ"להיט".
השיר נכתב על ידי יונאס ברגרן, יונאס סייד ואולף אקברג והופק על ידי יונאס סייד גם כן.
ב-ynet סקרו את השיר וכתבו כי: "וכמו שפופאיי כבר קבע מהאזנה לגרסת הדמו לשיר, מדובר בלהיט ענק.
רק קצת חבל ששנות ה-90 כבר 20 שנה לא איתנו, ושהקיץ כבר ממש מגיע לסופו, אפילו בישראל הדביקה".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.
הווידאו קליפ הרשמי של השיר פורסם ב-2 באוקטובר 2010 בערוץ היוטיוב הרשמי של אייס אוף בייס.
את הקליפ ביים פטריק אולאוס, שביים בעבר את הקליפ לשירה של הלהקה משנת 1999, "".
הקליפ כולל קונספט פשטני בשחור-לבן, ומראה את חברי הלהקה מתכוננים לקונצרט ומשתתפים בצילומים.
נכון לינואר 2022, מונה הצפיות של הקליפ עומד על למעלה מ-11.8 מיליון צפיות.
מדינהתאריך יציאהפורמטחברת תקליטיםמקורעולם10 בספטמבר 2010הזרמת מוזיקה • הורדה דיגיטליתיוניברסל
"All These Years" הוא שיר של הזמרת הקובנית-אמריקאית קמילה קביו ונכלל באלבום האולפן הראשון שלה Camila.
הוא נכתב על ידי הזמרת, ג'ף גיטלמן, קאן גונשברק, מוסטפא אחמד והמפיק שלו פרנק דוקס.
מבחינה מסחרית, הוא נכנס למצעדים באירלנד ובפורטוגל, והגיע למקומות של 56 ו-69, בהתאמה.
בברזיל קיבל השיר מעמד שיר זהב לכבוד 20,000 עותקים שנמכרו במדינה.
קטע מהשיר נשמע לראשונה ב-4 באוגוסט 2017, במהלך לייבסטרים.
קביו חשפה בציוץ שהיא למעשה כתבה את השיר לגיטרה אקוסטית בחמש עשרה דקות לפני שהמפיק פרנק דוקס נכנס וסייע לה.
מאז צאתו, צבר השיר מעל ל-100 מיליון השמעות בפלטפורמת הסטרימינג, ספוטיפיי.
קביו ביצעה לראשונה את השיר בפסטיבל לולהפלוזה בשנת 2018.
All Too Well: The Short Film הוא סרט דרמה רומנטית אמריקאי קצר שהוסרט, בוים והופק על ידי טיילור סוויפט.
הסרט נקרא על שם השיר "All Too Well" של סוויפט מ-2012, ומבוסס על הגרסה בת 10 הדקות של השיר, ובו מככבים סיידי סינק ודילן או'בריאן כזוג בעל מערכת יחסים שגורלה להתפרק; סוויפט מופיעה בחלק קצר מתוכו.
הוא הועלה ליוטיוב בשידור חי ב-12 בנובמבר 2021, לצד אלבום ההוצאה החוזרת השני שלה, .
הסרט הוקרן באותו היום בקולנוע AMC בכיכר לינקולן, ניו יורק.
הסרט קיבל מועמדות לפרס גראמי לווידאו קליפ הטוב ביותר בטקס פרסי גראמי ה-65.
All Too Well: The Short Film נפתח בציטוט של המשורר הצ'יליאני פבלו נרודה: "אהבה כל כך קצרה, לשכוח זה כל כך ארוך".
הסרט מתאר את מערכת היחסים של שני אנשים, היא (סיידי סינק) והוא (דילן או'בריאן), כשהגרסה בת 10 הדקות של השיר של סוויפט "All Too Well" (2021) שזורה לאורך כולו.
הסרט נפתח כשהזוג שוכב יחד במיטה, בעת שהיא מהופנטת ממנו.
הם נוסעים לצפון מדינת ניו יורק, שם היא משאירה את הצעיף האדום שלה בבית השייך לאחותו.
מערכת היחסים שלהם מקבלת תפנית בארוחת ערב, במהלכה הוא מתעלם מחברתו כשהוא עסוק בחבריו.
הם רבים על זה אחר כך; הוא מתייחס אליה בצורה יהירה ומזלזלת, בעוד שהיא נסערת ושבורת לב, אך עדיין רוצה להישאר עימו.
הוא מתנצל, והם רוקדים לאור המקרר.
עם זאת, ריב נוסף בין השניים פוצח, והדבר גורם לכך שהם נפרדים זה מזה.
לאחר מכן, היא בוכה במיטתה, תוך שהיא מתעלמת משיחות הטלפון שלו.
ישנו מונטאז' המציג אותה לבדה במסיבות וזאת, בנוסף לכך שהיא מוצגת כאומללה ביום הולדתה ה-21. עם זאת, חייו של בן זוגה לשעבר נמשכים כשהוא הולך לבדו ברחוב בברוקלין, ונזכר בכמה מהרגעים המאושרים יותר במערכת היחסים שלהם.
לאחר מכן, הסרט מדלג 13 שנים אל העתיד; היא הפכה לסופרת (ומגולמת על ידי טיילור סוויפט) וחוגגת את יציאת הרומן שלה "All Too Well", ככל הנראה, המפרטת את כאב הלב של שנות העשרים המוקדמות לחייה, עם קהל מעריצים בחנות ספרים עמוסה.
בחוץ, איש מבוגר מסתכל פנימה דרך החלון, לובש את אותו צעיף שהיא השאירה באותן השנים אצלו.
טיילור סוויפט – היא, מאוחר יותר
שון לוי – אבא של היא
הזמרת-יוצרת האמריקאית טיילור סוויפט הכריזה שאלבום ההוצאה החוזרת השני שלה, , יופץ ב-12 בנובמבר 2021. האלבום כלל את הגרסה שהוקלטה מחדש של הרצועה האהובה על מעריציה, "All Too Well", ואת הגרסה המקורית שלו בת 10 הדקות כרצועת בונוס "מהכספת".
ב-5 בנובמבר 2021, נחשף ב"בוקר טוב אמריקה" טיזר לסרט קצר שהוסרט ובוים על ידי סוויפט, בשם All Too Well, המבוסס על השיר.
הוא יצא לאקרנים ברחבי העולם ב-12 בנובמבר, לצד .
הטיזר הציג מכונית חולפת על פני כביש מכוסה בעצים סתוויים משני הצדדים, וצוות השחקנים בסרט מורכב מסוויפט, השחקנית האמריקאית סיידי סינק והשחקן האמריקאי דילן או'בריאן.
ב-11 בנובמבר, חשפה סוויפט ברשתות החברתיות שלה שהסרט הקצר צולם בפורמט סרט 35 מ"מ, בידי הצלמת רינה יאנג.
במהלך ריאיון שהתקיים ב-Late Night with Seth Meyers, הצהירה שהיא ליהקה את סינק ואו'בריאן כיוון שהם שני האנשים היחידים שהיא דמיינה שיוכלו לשחק בסרט.
בהמשך, הוסיפה שהיא מעריצה ענקית של יצירותיו של או'בריאן, ושהיא לא הייתה ממשיכה בעשיית הסרט אם סינק הייתה דוחה את ההצעה.
היא הסבירה: "אני אוהבת לעבוד עם חברים או אנשים שלדעתי יתרגשו מהעבודה איתי.
מעולם לא עשיתי סרט קצר לפני כן.
הייתי צריכה להגיע לאנשים שאולי יאמינו שאני מסוגלת לזה.
אני פשוט המומה ממה שעשו [סינק ואו'בראיין] – הם נענו להצעה והתוצאה מעולה".
ב-5 בנובמבר 2021, נחשף ב"בוקר טוב אמריקה" טיזר לסרט קצר שהוסרט ובוים על ידי סוויפט, בשם, All Too Well: The Short Film, המבוסס על השיר,"All Too Well", שיצא במקור בשנת 2012, כחלק מ-Red.
בטיזר הוצגה מכונית עתיקה נוסעת בכביש מוקף בעצים סתוויים, תוך שציינו שצוות השחקנים יורכב מטיילור סוויפט, השחקנית האמריקאית סיידי סינק והשחקן האמריקאי דילן או'בריאן.
הבכורה העולמית של הסרט אירעה ב-12 בנובמבר בקולנוע AMC בכיכר לינקולן, ניו יורק.
שעות ספורות לאחר יציאתו של, , בחצות.
בטקס פרסי הווידאו קליפים של MTV לשנת 2022 הסרט קיבל חמש מועמדויות לפרסים מתוכן זכה בשלוש, כולל בפרס קליפ השנה.
פרס שנה קטגוריה תוצאהמקורפרסי הווידאו קליפים של MTV2022קליפ השנהקליפ ארוךהבימוי הטוב ביותרהצילום הטוב ביותרהעריכה הטובה ביותר
"" הוא שיר שהוקלט על ידי להקת הבנות האמריקאית פיפת' הרמוני, בהשתתפות הראפר פטי ואפ.
הוא יצא לאור ב-31 במאי 2016, על ידי חברות התקליטים אפיק רקורדס וסייקו מיוזיק, כסינגל השני מתוך אלבום האולפן השני של הלהקה, 7/27 (2016).
השיר הגיע למקום ה-24 במצעד הבילבורד הוט 100.
לפני יציאת אלבום האולפן השני שלה, 7/27, חברת הלהקה פיפת' הרמוני, דיניה ג'יין, שיתפה את מחשבותיה אודות רצועת האלבום האהובה עליה "" באינסטגרם: "האווירה והקצב של השיר הזה מייצגים אותי בצורה הטובה ביותר בתור תושבת אי בדרום האוקיינוס השקט".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-330 מיליון השמעות.
הווידאו קליפ הרשמי, בבימויו של דירקטור X, צולם במאליבו, קליפורניה ב-17 במאי 2016. מבקרים המוזיקה הגיבו באופן חיובי אודות הנופים שהוצגו בקליפ.
גיל קאופמן מבילבורד סקר את הקליפ בחיוב.
גם ב-Spin סקרו את הקליפ של "", תוך שהפנו כלפיו ביקורת חיובית.
נכון לנובמבר 2021, מונה הצפיות של הקליפ עומד על למעלה מ-435 מיליון צפיות.
מקוםתאריםמכירותאוסטרליה (ARIA)פלטינה70,000איטליה (FIMI)זהב25,000ארצות הברית (RIAA)פלטינה1,000,000בריטניה (BPI)זהב400,000מקסיקו (AMPROFON)זהב30,000ניו זילנד (RMNZ)זהב7,500קנדה (Music Canada)פלטינה80,000 מכירות + הזרמת מדיה בלבד
אזורתאריך יציאהפורמטחברת תקליטיםמקורארצות הברית31 במאי 2016רדיו קצבי עכשוויאפיק • סייקו14 ביוני 2016רדיו להיטים עכשוויים
"All for Us" הוא שיר של הזמר האנגלי לאברינת' והזמרת האמריקאית זנדאיה, שיצא כסינגל מתוך האלבום של לאברינת', Imagination & the Misfit Kid ב-30 ביוני 2019 דרך סייקו מיוזיק.
השיר הופיע בדרמת הנעורים האמריקאית "אופוריה", שם הופיע בפסקול העונה הראשונה וזיכה את לאברינת' בפרס אמי לבידור בפריים-טיים על מוזיקה ומילים מקוריות יוצאות מן הכלל.
השיר נכתב והופק אך ורק על ידי לאברינת'.
לאברינת' תיאר את השיר כ"רפלקציה על הנישואים הגרועים של הוריו".
גרסה מחודשת, הכוללת את השחקנית והזמרת האמריקאית זנדאיה, יצאה באוגוסט.
הגרסה המחודשת הופיעה באלבום האולפן השני של לאברינת', Imagination & the Misfit Kid.
"All for Us" הופיע במהלך סיום העונה הראשונה של סדרת הדרמה האמריקאית "אופוריה".
זנדאיה, שמככבת בסדרה, ביצעה את השיר במהלך הפרק.
היא מתרחשת בסצנה שבה דמותה "מועברת לעולם אחר", "נשענת על קהל של רקדנים", ו"קמה, ואז נופלת לזרועותיהם".
עבור הסצנה הזו, השיר זכה בפרס פרס אמי לבידור בפריים טיים עבור מוזיקה ומילים מקוריות יוצאות מן הכלל בשנת 2020.
"All This Love" הוא סינגל של הדי ג'יי והמפיק המוזיקלי הגרמני, רובין שולץ, והזמרת האמריקאית, הארלו.
השיר יצא, על ידי וורנר מיוזיק גרופ וטוניספל, ב-3 במאי 2019. השיר נכתב על ידי סטיוארט קריכטון, דניס בירברודט, יורגן דוהר, גידו קרמר, טומי לי ג'יימס, סטפן דאברוק, רובין שולץ, ג'סיקה קרפוב ודניאל דימן, והופק על ידי סטיוארט קריכטון, JUNKX ורובין שולץ.
נכון למאי 2022, השיר הושמע למעלה מ-97 מיליון פעמים.
הווידאו קליפ, שבוים על ידי רוברט וונש, יצא בערוץ היוטיוב של רובין שולץ ב-9 במאי 2019. נכנון למאי 2022, הווידאו קליפ נצפה למעלה מ-19 מיליון פעמים.
מדינהתוארמכירותאוסטריה (IFPI Austria)זהב15,000גרמניה (BVMI)זהב200,000פולין (ZPAV)זהב25,000
"All We Got" הוא שיר של הדי ג'יי והמפיק הגרמני, רובין שולץ, בשיתוף פעולה עם הזמרת-יוצרת השוודית, קידו.
השיר יצא ב-16 באוקטובר 2020 כסינגל השישי מתוך אלבום האולפן הרביעי של רובין שולץ, IIII.
השיר נכתב על ידי אלסנדרה גינטהרדט, דניאל דימן, פרדריק סמסון, גידו קרמר, יורגן דוהר, אוליבר לונדסטרום, רובין שולץ, סטפן דאברוק וקידו, והופק על ידי Junkx ורובין שולץ.
נכון למאי 2022, השיר הושמע למעלה מ-223 מיליון פעמים בספוטיפיי.
הווידאו קליפ של השיר, שצולם בבוקרשט, רומניה, ובוים על ידי מקסים רוזנבואר ומוריץ רוס, יצא בערוץ היוטיוב של רובין שולץ ב-16 באוקטובר 2020. נכון למאי 2022, הווידאו קליפ נצפה למעלה מ-44 מיליון פעמים.
מדינהתוארמכירותאוסטריה (IFPI Austria)פלטינה30,000בלגיה (BEA)זהב20,000גרמניה (BVMI)זהב200,000איטליה (FIMI)פלטינה70,000פולין (ZPAV)פלטינה50,000
All That You Can't Leave Behind (בעברית: כל מה שאינך יכול להותיר מאחור) הוא אלבום האולפן העשירי של להקת הרוק האירית U2. הוא הופק על ידי בריאן אינו ודניאל לנואה ויצא ב-30 באוקטובר 2000 באיילנד רקורדס ואינטרסקופ רקודס.
לאחר ההתנסויות של הלהקה עם רוק אלטרנטיבי ומוזיקת דאנס אלקטרונית בשנות ה-90, והביקורות המעורבות שקיבל האלבום "Pop" מ-1997, U2 חזרה לסאונד קרוב יותר לאלבומים המוקדמים שלה ב-"All That You Can't Leave Behind".
הלהקה התאחדה עם אנו ולנואה, אשר הפיקו שלושה אלבומים קודמים של U2 ביחד.
האלבום נקרא בהתחלה U2000, שהיה שם בעבודה לסיבוב ההופעות פופמארט.
האלבום קיבל ביקורות חיוביות מהמבקרים, הגיע למקום הראשון ב-32 מדינות ומכר למעלה מ-12 מיליון עותקים.
האלבום והשירים בו זכו בשבעה פרסי גראמי.
All That You Can't Leave Behind יצא מחדש ב-2020 כדי לציין 20 שנה לאלבום.
במהלך שנות ה-90, U2 התנסתה עם רוק אלטרנטיבי ומוזיקת דאנס אלקטרונית, מה שהגיע לפסגה עם האלבום "Pop".
הגיטריסט דה אדג' אמר שעם "Pop" הלהקה "לקחה את הדקונסטרוקציה של פורמט להקת הרוקנרול לרמה הגבוהה ביותר".
עם זאת, לאחר הביקורות השליליות שהאלבום וסיבוב ההופעות קיבלו, הלהקה רצתה לחזור לעיבוד מוזיקלי שכלל כמעט רק גיטרה, באס ותופים ולחזור מהר לאולפן אחרי סיבוב ההופעות.
למרות שהלהקה רצתה לכתוב חומר חדש לפני התחלת ההקלטות, אינו שכנעה אותם לכתוב שירים מהר באולפן.
במשך שלושה שבועות בסוף 1998, U2, אינו ולנואה הקליטו דמואים באולפני הנובר קוויי בדבלין.
אחד הרעיונות האיכותיים היחידים שיצאו מהסשנים הקצרים האלה היה השיר "Kite".
השירה של הזמר בונו נתנה השראה לכולם באולפן, בייחוד אחרי שהוא סבל מבעיות בקול בשנים הקודמות לכך.
U2 חשבו שהם יסיימו אלבום חדש בזמן ל-1999. אחרי הסשנים הקצרים, דה אדג' עבד לבד על רעיונות לשירים לפני שהלהקה התאחדה באולפני הנובר קוויי.
הם הקליטו עם המנטליות של "להקה בחדר מנגנת ביחד", גישה שהובילה לסאונד היותר מופשט של האלבום.
המעורבות של בונו בקמפיין "Jubilee 2000" מנעה ממנו להשקיע את כל זמנו בהקלטת האלבום.
הייתה גם הפסקה של חודשיים בסשנים כשבונו שיתף פעולה עם לנואה והאל וילנר בפסקול של הסרט "מלון מיליון הדולר".
הלהקה חשבה שהיא תוכל לסיים את האלבום עד 1999, אבל הסשנים התארכו ולוחות הזמנים הנוגדים של חברי הלהקה השפיעו מאוד על העניין.
U2 לא רצתה לשים דדליין על סיום האלבום אחרי הניסיון שלה עם "Pop", אשר היא הייתה צריכה לסיים מהר כדי להספיק לדדליין של סיבוב ההופעות.
באמצע 1999, הבאסיסט אדם קלייטון והמתופף לארי מולן ג'וניור קנו בתים בדרום צרפת כדי להיות קרובים לבתים של בונו ודה אדג' כדי שהם יוכלו: "לעבוד ולשחק".
באותה השנה, תיק עם מסמכים אישיים ומחשב נייד עם מילים לשירים באלבום נלקחו ממכוניתו של בונו.
בונו הציע פרס של 2,000 פאונד להחזרת המחשב.
בחור אירי החזיר את המחשב אחרי שהוא קנה אותו ב-300 פאונד במחשבה שהוא הגיע ממקור מכובד.
הוא הבין שהמחשב של בונו כשהוא ראה תמונה של הבן של הזמר, אלייג'ה בוב, על המסך.
הלהקה אמרה ש-All That You Can't Leave Behind היה אלבום שהתייחס לעבר של הלהקה.
למשל, היה דיון גדול בין חברי הלהקה במהלך כתיבת והקלטת השיר "BeautifulBeautiful Day (שיר של U2) Day".
דה אדג' ניגן עם טון גיטרה שהוא לא השתמש בו כל כך מאז האלבום שלהם War מ-1983 והלהקה רצתה משהו שיותר עתידי.
דה אדג' זכה והטון הגיע לגרסה הסופית של השיר.
הוא היה על המטען שאתה צריך לחיות איתו, תחושת האובדן, כמו העובדה שאבא של בונו היה חולה במחלה סופנית בזמן באותה התקופה".
התמונה על עטיפת האלבום צולמה על ידי אנטון קורביין באולם רוייסי 2F בנמל התעופה שארל דה גול בפריז, צרפת, היכן שגם צולם הווידאו קליפ לשיר "Beautiful Day".
המעצבים תיארו את העטיפה שהם יצרו כ"בוגרת".
בתמונה המקורית, היה כתוב בשלט שדה התעופה "F21-36", מה שמסמל את הכיוון של דלפק הצ'ק-אין.
עקב בקשת הלהקה, מעצבי העטיפה שינו את זה ל-"J33-3", התייחסות חבויה לספר ירמיהו, פרק ל"ג, פסוק ג' ("קרא אלי ואענך ואגידה לך גדלות ובצרות לא ידעתם").
בונו התייחס לזה כ"מספר הטלפון של אלוהים".
לאחר הקבלה היחסית לא טובה לאלבום הקודם שלהם, "Pop", הלהקה הודיעה בכמה הזדמנויות שהם "מגישים בקשה מחדש לעבודה...
פעילויות קידום לאלבום כללו כמה פעמים ראשונות ל-U2 כמו הופעות ב-"Total Request Live" של MTV וסאטרדיי נייט לייב.
הלהקה התחילה את הוצאת האלבום עם הופעה קצרה בפניי כ-600 אנשים במועדון "ManRay" בפריז, צרפת ב-19 באוקטובר 2000. האלבום הוחרם על ידי מיאנמר בגלל השיר "Walk On" שהיה מuקדש לפעילת זכויות האדם הבורמזית אונג סן סו צ'י.
לפני צאת האלבום, ב-9 באוקטובר 2000, יצא הסינגל "Beautiful Day".
הוא היה הסינגל הרביעי של U2 שהגיע למקום הראשון בבריטניה, המקום הראשון הראשון שלהם בהולנד וגם היה מקום ראשון באוסטרליה.
הסינגל הגיע למקום ה-21 בארצות הברית.
הסינגל השני מהאלבום, "Stuck in a Moment You Can't Get Out Of", יצא ב-29 בינואר 2001. הוא הגיע למקום השני בבריטניה.
בארצות הברית ובקנדה, השיר יצא כסינגל האחרון מהאלבום מאוחר יותר באותה השנה.
סינגל שלישי, "Elevation", יצא באוסטרליה ב-25 ביוני 2001 ובבריטניה ב-16 ביולי 2001. הגרסה של השיר שיצאה כסינגל הייתה ה-"Tomb Raider Mix", אשר הופיע בפרסומות טלוויזיה לסרט טומב ריידר.
הסינגל הרביעי והאחרון מהאלבום, "Walk On", יצא בבריטניה ב-19 בנובמבר 2001. השיר היה הסינגל השני מהאלבום בארצות הברית.
בקנדה, הוא יצא בפברואר 2001, בעוד שבארצות הברית הוא הוגש לרדיו במרץ.
"All That You Can't Leave Behind" קיבל ביקורות טובות באופן כללי.
ב-Metacritic, האלבום קיבל ציון של 79 בהתבסס על 17 ביקורות.
ג'יימס האנטר ממגזין הרולינג סטון הכריז שזו "יצירת המופת השלישית של U2", יחד עם "The Joshua Tree" ו-"Achtung Baby".
האלבום התחיל במקום הראשון ב-32 מדינות.
האלבום התחיל במקום השלישי במצעד הבילבורד 200 בארצות הברית ומכר 427,826 עותקים בשבוע הראשון שלו.
לפי מדד נילסן, האלבום מכר 4.4 מיליון עותקים בארצות הברית עד מרץ 2014. All" That You Can't Leave Behind" הוא האלבום הרביעי הכי מצליח של U2 עם מכירות של 12 מיליון עותקים.
בסוף 2000, "All That You Can't Leave Behind" הגיע למקום השביעי במצעד אלבומי השנה של משאל המבקרים השנתי של "Pazz & Jop" בווילג' ווייס.
השיר "Beautiful Day" הגיע למקום הרביעי.
מגזין ספין דירג אותו במקום ה-20 ברשימת אלבומי השנה הטובים ביותר.
האלבום והסינגלים שלו העניקו ל-U2 שבעה פרסי גראמי במשך שנתיים.
בטקס ה-43 ב-2001, "Beautiful Day" זכה בפרס שיר השנה, בפרס הופעת הרוק הטובה ביותר על ידי צמד או להקה עם קול והקלטת השנה.
בטקס ה-44 ב-2002, "Walk On" זכה בפרס הקלטת השנה, "Elevation" זכה בפרס הופעת הרוק הטובה ביותר על ידי צמד או להקה עם קול ו-"Stuck in a Moment You Can't Get Out Of" זכה בפרס הופעת הפופ הטובה ביותר על ידי צמד או להקה עם קול.
האלבום זכה בפרס אלבום הרוק הטוב ביותר והיה מועמד לפרס אלבום השנה.
"All That You Can't Leave Behind" הוא אלבום היחיד אי פעם ששני סינגלים שלו זכו בפרס הקלטת השנה בשנתיים עוקבות.
סיבוב ההופעות שנלווה ליציאת האלבום התחיל ב-24 במרץ 2001 בפורט לודרדייל, פלורידה והסתיים ב-2 בדצמבר 2001 במיאמי, פלורידה.
הסיבוב כלל שלושה סבבים ו-113 הופעות.
הסיבוב ראה את U2 חוזרים להופעות בארנות סגורות אחרי שהם הופיעו בשנות ה-90 באצטדיונים פתוחים.
להופעות רבות בסיבוב אזלו הכרטיסים מיד.
סיבוב ההופעות הכניס 143.5 מיליון דולר, מה שהפך אותו לסיבוב ההופעות המרוויח ביותר בשנה.
ב-2003, "All That You Can't Leave Behind" דורג במקום ה-189 ברשימת 500 האלבומים הגדולים בכל הזמנים של מגזין הרולינג סטון.
ב-2012, האלבום דורג מחדש במקום ה-280 בגרסה מעודכנת של הרשימה.
ב-2009, האלבום דורג על ידי הרולינג סטון במקום ה-13 ברשימת האלבומים הטובים ביותר בעשור, ו-"Beautiful Day" דורג במקום התשיעי ברשימת השירים הטובים ביותר בעשור.
ב-2006, מגזין Mojo דירג את All That You Can't Leave Behind במקום ה-84 ברשימת "מאה האלבומים הגדולים ביותר של חיינו".
ב-2009, מגזין Consequence דירג את האלבום במקום ה-62 ברשימת מאה האלבומים הטובים ביותר של העשור הקודם.
ב-2014, PopMatters דירג את האלבום במקום ה-75 ברשימת האלבומים הטובים ביותר של שנות ה-2000.
ב-30 באוקטובר 2020, "All That You Can't Leave Behind" יצא מחדש על גבי דיסק, תקליט ובאופן דיגיטלי לכבוד יום השנה ה-20 שלו.
האלבום עבר חידוש ויצא במהדורה סטנדרטית, דלוקס וסופר דלוקס שכולן הכילו את השיר "The Ground Beneath Her Feet", שקודם לכן היה שיר בונוס.
בונו - שירה, גיטרה, סינתיסייזרים (שיר 2)
דה אדג' - גיטרה, פסנתר, שירה, סינתיסייזרים (שיר 3), כלי מיתר (שיר 5)
אדם קלייטון - גיטרה בס
לארי מולן ג'וניור - תופים, כלי הקשה
פול בארט - כלי נשיפה (שיר 2)
בריאן אינו - סינתיסייזרים, תכנות, קולות רקע, סידור כלי מיתר
דניאל לנואה - קולות רקע, גיטרה נוספת
הפקה - דניאל לנואה, בריאן אינו
הפקה נוספת - סטיב ליליווייט, מייק הדג'ס, ריצ'רד סטאנרד, ג'וליאן גלאגר
טכנאות קול - ריצ'רד רייני
מיקסינג - ריצ'רד רייני, טים פאלמר, מייק הדג'ס, ריצ'רד סטאנרד וג'וליאן גלאגר, בריאן אינו, דניאל לנואה, סטיב פיצמוריס
עזרה בטכנאות קול ומיקסינג - כריס היני, אלווין סוויני, ג'יי גוין
עזרה נוספת בטכנאות קול - קית' מקדונל, סטיבן האריס
"All of the Girls You Loved Before" (בעברית: "כל הבנות שאהבת קודם") הוא שיר של הזמרת-יוצרת האמריקאית טיילור סוויפט.
במקור, סוויפט הקליטה את השיר בפברואר 2019, עבור אלבום האולפן השביעי שלה, Lover, אך בחרה לבסוף לא לכלול אותו ברשימת הרצועות הסופית של האלבום.
בשנת 2020 דלף מידע על הרצועה, ששמה אז היה "All of the Girls".